tartuNLP/wikipedia-smugri-20251201 huggingface dataset:
Emilie Haavi

Emilie Bosshard Haavi (s. 16. kesäkuuta 1992) on norjalainen jalkapalloilija. Hän on pelipaikaltaan keskikenttäpelaaja. Hän on pelannut Norjan naisten maajoukkueessa maaliskuun 2024 loppuun mennessä 101 maaottelua ja tehnyt niissä 16 maalia. MM-kilpailuissa 2019 hän pääsi kentälle vain yhden alkulohko-ottelun loppuhetkiksi. MM-kilpailuissa 2023 hän tuli Norjan ensimmäisessä ottelussa vaihdosta kentälle ja pelasi avauskokoonpanossa loput kolme ottelua.
Haavi on edustanut Norjan pääsarjassa Røaa ja Lillestrømiä sekä Yhdysvalloissa Boston Breakersia. Hän siirtyi vuoden 2022 alussa AS Romaan ja voitti vuonna 2023 Italian liigamestaruuden. Hän pelasi Serie A:ssa kevätkaudella 2022 Serie A:ssa kuusi ottelua ja teki niissä kolme maalia. Mestaruuskaudella hän pelasi 25 ottelua ja teki niissä kahdeksan maalia. Kaudella 2023–2024 hän on maaliskuun loppuun mennessä pelannut 20 liigaottelua ja tehnyt niissä kolme maalia.
Osinachi Ohale

Osinachi Ohale (s. 21. joulukuuta 1991) on nigerialainen jalkapalloilija. Hän on pelipaikaltaan puolustaja. Hän on pelannut Nigerian naisten maajoukkueessa vuosien 2011, 2015 ja 2019 MM-kilpailuissa.
Ohale on kotimaansa lisäksi pelannut Yhdysvalloissa Houston Dashin joukkueessa sekä Ruotsissa Vittsjön ja Växjön joukkueissa.
Elise Thorsnes

Elise Thorsnes (s. 14. elokuuta 1988) on norjalainen jalkapalloilija. Hän on pelipaikaltaan hyökkääjä. Hän on pelannut Norjan naisten maajoukkueessa vuoden 2019 MM-kilpailujen päättyessä 118 maaottelua ja tehnyt niissä 19 maalia. MM-kilpailuissa 2019 hän pääsi vaihtopelaajana kentälle kahdessa ottelussa.
Thorsnes on kotimaansa pääsarjan lisäksi pelannut Australiassa ja Yhdysvalloissa.
Intian presidentinvaali 2017

Intian presidentinvaali 2017 oli valitsijamiesvaali, jossa parlamentin ala- ja ylähuoneen edustajat sekä osavaltioiden lainsäätäjät valitsivat Intian uuden presidentin. Vastakkain olivat Intian kansanpuoluetta edustanut Ram Nath Kovind ja Intian kongressipuolueen Meira Kumar, molemmat ehdokkaat olivat kastittomia eli daliteja. Vaalit voitti Ram Nath Kovind, josta tuli Intian 14. presidentti.
Ram Nath Kovind oli entinen Biharin kuvernööri ja Meira Kumar toimi parlamentin alahuoneen ensimmäisenä naispuolisena puhemiehenä. 
Valitsijamiehiä oli 4986, joista 4851 äänesti ja 77 ääntä hylättiin, jolloin hyväksyttyjen äänten kokonaismäärä oli 4774.
Eri osavaltioista saaduilla äänillä on Intian vaalitavasta johtuen erilainen painoarvo, joka riippuu osavaltion väkiluvusta. Tämän vuoksi Uttar Pradeshin osavaltiosta saaduilla äänillä oli korkein painoarvo eli 208. Sikkimistä saatujen äänien painoarvo oli vaalien pienin, seitsemän. Kovind sai 2930 ääntä, joiden painoarvo oli 702 044, Meira Kumar sai 1844 ääntä, joiden painoarvo oli 367 314.
Keltti (kaupunginosa)

Keltti on Kouvolan kaupunginosa ja tilastoalue Kuusankosken suuralueella. Se sijaitsee entisen Kuusankosken kaupungin lounaisosassa, Kymijoen rannalla. Siellä sijaitsee Keltin kylä. Asukkaita Keltin tilastoalueella on 159. Myös Inginmaan kylä kuuluu Keltin kaupunginosaan. Keltti rajautuu lännessä Iitin kuntaan ja Lyöttilän sekä Niinimäen kyliin.
Keltissä sijaitsee Kymen Paviljonki, jossa on muun muassa kahvila-ravintola.
Sam Kerr

Samantha May "Sam" Kerr (s. 10. syyskuuta 1993 Fremantle) on australialainen jalkapalloilija. Hän on pelipaikaltaan hyökkääjä. Hän on pelannut Australian naisten maajoukkueessa 121 maaottelua ja tehnyt niissä 63 maalia. MM-kilpailuissa 2019 hän pelasi Australian kaikki neljä ottelua alusta loppuun ja teki yhteensä viisi maalia, yhden Italiaa ja neljä Kamerunia vastaan. Neljännesvälierässä Norjaa vastaan hän epäonnistui ottelun ratkaisseessa rangaistuspotkukilpailussa joukkueensa ensimmäisenä laukojana. Hänet nimettiin vuonna 2019 maajoukkueen kapteeniksi.
Kerr on sarjatasolla pelannut kotimaansa lisäksi Yhdysvalloissa, ja vuoden 2020 alusta lähtien hän on edustanut Englannin superliigassa pelaavaa Chelseaa. Hän voitti Englannin Superliigan mestaruuden kausina 2019–2020, 2020–2021, 2021–2022 ja 2022–2023. Hän oli liigan paras maalintekijä kausina 2020–2021 ja 2021–2022. Hän oli lehdistön valinta kausien 2021–2022 ja 2022–2023 parhaaksi pelaajaksi, ja ensin mainitulla kaudella myös liigapelaajat valitsivat hänet vuoden parhaaksi.
Clare Polkinghorne

Clare Polkinghorne (s. 1. helmikuuta 1989) on australialainen jalkapalloilija. Hän on pelipaikaltaan puolustaja. Hän on pelannut Australian naisten maajoukkueessa 157 maaottelua ja tehnyt niissä 16 maalia. MM-kilpailuissa 2019 hän pelasi kaksi ottelua.
Polkinghorne on sarjatasolla pelannut aiemmin kotimaansa lisäksi Japanissa, Yhdysvalloissa ja Norjassa. Hän on huhtikuusta 2021 alkaen edustanut ruotsalaista Vittsjötä.
Steph Catley

Stephanie "Steph" Catley (s. 26. tammikuuta 1994) on australialainen jalkapalloilija. Hän on pelipaikaltaan puolustaja. Hän on pelannut Australian naisten maajoukkueessa 110 maaottelua ja tehnyt niissä kolme maalia. MM-kilpailuissa 2019 hän pelasi Australian kaikki neljä ottelua alusta loppuun ja teki rangaistuspotkukilpailussa Australian ainoan maalin neljännesvälierässä Norjaa vastaan.
Catley on sarjatasolla pelannut kotimaansa lisäksi Yhdysvalloissa ja kesästä 2020 alkaen englantilaisseura Arsenalissa.
Alanna Kennedy

Alanna Stephanie Kennedy (s. 21. tammikuuta 1995 Campbelltown) on australialainen jalkapalloilija. Hän on pelipaikaltaan keskuspuolustaja. Sarjatasolla Kennedy edustaa Englannin FA WSL -liigassa Manchester Cityä, johon hän siirtyi Tottenham Hotspurista vuonna 2021. Hän on pelannut Australian naisten maajoukkueessa ennen vuoden 2023 MM-kilpailujen alkua 109 maaottelua ja tehnyt niissä kahdeksan maalia. Kennedy pelasi ensimmäisen maaottelunsa vuonna 2012, ja hän on kuulunut MM-kisajoukkueeseen vuosina 2015 ja 2019. Vuoden 2019 MM-kilpailuissa hän pelasi Australian kaikissa neljässä ottelussa täyden ajan siihen saakka kunnes hänet ajettiin ulos jatkoajalla neljännesvälieräottelussa Norjaa vastaan.
Kennedy on sarjatasolla pelannut kotimaansa lisäksi Yhdysvalloissa ja Englannissa.
Chloe Logarzo

Chloe Logarzo (s. 22. joulukuuta 1994) on australialainen jalkapalloilija. Hän on pelipaikaltaan keskikenttäpelaaja. Hän on pelannut Australian naisten maajoukkueessa vuoden 2020 loppuun mennessä 48 maaottelua ja tehnyt niissä seitsemän maalia. MM-kilpailuissa hän pelasi Australian kaikki neljä ottelua avauskokoonpanossa ja teki maalin Brasiliaa vastaan.
Logarzo on sarjatasolla pelannut kotimaansa lisäksi Ruotsissa, Norjassa, Yhdysvalloissa ja Englannissa.
Elise Kellond-Knight

Elise Kellond-Knight (s. 10. elokuuta 1990) on australialainen jalkapalloilija. Hän on pelipaikaltaan keskikenttäpelaaja, joka on pelannut myös puolustajana. Hän on pelannut Australian naisten maajoukkueessa vuoden 2020 loppuun mennessä 113 maaottelua ja tehnyt niissä kaksi maalia. Hänet valittiin MM-kisojen tähdistöjoukkueeseen vuosina 2011 ja 2015. Vuoden 2019 MM-kilpailuissa hän pelasi kolme ottelua ja teki Australian tasoitusmaalin neljännesvälieräottelussa Norjaa vastaan.
Kellond-Knight on sarjatasolla pelannut kotimaansa lisäksi muun muassa Saksassa, Ruotsissa ja Yhdysvalloissa.
Caitlin Foord

Caitlin Foord (s. 11. marraskuuta 1994) on australialainen jalkapalloilija. Hän on pelipaikaltaan hyökkääjä. Hän on pelannut Australian naisten maajoukkueessa 109 maaottelua ja tehnyt niissä 29 maalia. Hänet palkittiin vuoden 2011 MM-kilpailujen parhaana nuorena pelaajana. Vuoden 2019 MM-kilpailuissa hän pelasi Australian kaikissa neljässä ottelussa ja teki maalin alkulohko-ottelussa Brasiliaa vastaan.
Foord on sarjatasolla pelannut kotimaansa lisäksi muun muassa Yhdysvalloissa ja kaudesta 2020–2021 alkaen englantilaisseura Arsenalissa. Hän on kolmen kauden aikana pelannut Englannin Superliigassa 56 ottelua ja tehnyt niissä 20 maalia.
Lydia Williams

Lydia Williams (s. 13. toukokuuta 1988) on australialainen jalkapalloilija. Hän on pelipaikaltaan maalivahti. Hän on pelannut Australian naisten maajoukkueessa 102 maaottelua. MM-kilpailuissa 2019 hän pelasi Australian kaikki neljä ottelua.
Williams on sarjatasolla pelannut kotimaansa lisäksi Ruotsissa, Yhdysvalloissa, Ranskassa ja Englannissa, jossa hän on edustanut kausina 2020–2022 Arsenalia sekä tammikuusta 2023 alkaen Brighton &amp; Hove Albionia.
Hwang Geum-suk

Hwang Geum-suk (hangul: 황금숙, s. 13. joulukuuta 1965) on eteläkorealainen kilpauransa päättänyt maahockeypelaaja ja olympiamitalisti.
Hwang kuului Etelä-Korean naisten maajoukkueen kokoonpanoon Soulin kesäolympialaisissa 1988, missä maa saavutti hopeaa.
Jo Gi-hyang

Jo Gi-hyang (hangul: 조 기향, s. 23. syyskuuta 1963) on eteläkorealainen kilpauransa päättänyt maahockeypelaaja ja olympiamitalisti.
Jo kuului Etelä-Korean naisten maajoukkueen kokoonpanoon Soulin kesäolympialaisissa 1988, missä maa saavutti hopeaa.
Jeong Eun-gyeong

Jeong Eun-gyeong (hangul: 정 은경, s. 22. maaliskuuta 1965) on eteläkorealainen kilpauransa päättänyt maahockeypelaaja ja olympiamitalisti.
Jeong kuului Etelä-Korean naisten maajoukkueen kokoonpanoon Soulin kesäolympialaisissa 1988, missä maa saavutti hopeaa.
Ellie Carpenter

Ellie Carpenter (s. 28. huhtikuuta 2000) on australialainen jalkapalloilija. Hän on pelipaikaltaan puolustaja. Hän on pelannut Australian naisten maajoukkueessa ennen vuoden 2023 MM-kilpailujen alkua 62 maaottelua ja tehnyt niissä kolme maalia. Hän pelasi maajoukkueessa ensimmäisenä 2000-luvulla syntyneenä. Vuoden 2019 MM-kilpailuissa hän pelasi Australian kaikki neljä ottelua.
Carpenter on pelannut kotimaansa lisäksi muun muassa Yhdysvalloissa ja oli NWSL:n kaikkien aikojen nuorin pelaaja liittyessään Portland Thornsin joukkueeseen vuonna 2018. Kesällä 2020 hän siirtyi ranskalaisseura Olympique Lyoniin, jossa hän voitti Mestarien liigan vuosina 2020 ja 2022. Carpenter on julkisesti homoseksuaali ja seurustelee joukkuetoverinsa Lyonista, Daniëlle van de Donkin kanssa.
Hayley Raso

Hayley Raso (s. 5. syyskuuta 1994) on australialainen jalkapalloilija. Hän on pelipaikaltaan hyökkääjä. Hän on pelannut Australian naisten maajoukkueessa ennen vuoden 2023 MM-kilpailujen alkua 71 maaottelua ja tehnyt niissä 12 maalia. Vuoden 2019 MM-kilpailuissa hän pelasi Australian kaikissa neljässä ottelussa, joista kahdessa avauskokoonpanon pelaajana.
Raso on pelannut kotimaansa lisäksi Yhdysvalloissa Washington Spiritin ja Portland Thornsin joukkueissa sekä Englannissa kaudella 2020–2021 Evertonin ja kausilla 2021–2023 Manchester Cityn joukkueessa. Hän siirtyi heinäkuussa 2023 espanjalaisseura Real Madridiin.
Jeong Sang-hyeon

Jeong Sang-hyeon (hangul: 정 상현, s. 17. tammikuuta 1963) on eteläkorealainen kilpauransa päättänyt maahockeypelaaja ja olympiamitalisti.
Jeong kuului Etelä-Korean naisten maajoukkueen kokoonpanoon Soulin kesäolympialaisissa 1988, missä maa saavutti hopeaa. Jeong teki olympiaturnauksessa kaksi maalia.
Park Sun-ja

Park Sun-ja (hangul: 박 순자, s. 3. tammikuuta 1966) on eteläkorealainen kilpauransa päättänyt maahockeypelaaja ja olympiamitalisti.
Park kuului Etelä-Korean naisten maajoukkueen kokoonpanoon Soulin kesäolympialaisissa 1988, missä maa saavutti hopeaa. Park teki olympiaturnauksessa kaksi maalia, kummatkin Etelä-Korean 3–1-voittoon päättyneessä alkulohko-ottelussa Kanadaa vastaan.
Emily van Egmond

Emily van Egmond (s. 12. heinäkuuta 1993) on australialainen jalkapalloilija. Hän on pelipaikaltaan keskikenttäpelaaja. Hän on pelannut Australian naisten maajoukkueessa ennen vuoden 2023 MM-kilpailujen alkua 128 maaottelua ja tehnyt niissä 30 maalia. Hän on kuulunut Australian MM-kisajoukkueeseen vuosina 2011, 2015 ja 2019. Vuoden 2019 MM-kilpailuissa hän pelasi avauskokoonpanossa Australian jokaisessa neljässä ottelussa.
Van Egmond on seuratasolla pelannut kotimaansa lisäksi Saksassa, Yhdysvalloissa ja Englannissa. Hän on tammikuusta 2022 alkaen edustanut San Diego Wavea.
Emily van Egmondin isä Gary van Egmond on myös maajoukkuejalkapalloilija.
Tameka Yallop

Tameka Yallop (o.s. Butt, s. 16. kesäkuuta 1991) on australialainen jalkapalloilija. Hän on pelipaikaltaan keskikenttäpelaaja. Hän on pelannut Australian naisten maajoukkueessa ennen vuoden 2023 MM-kilpailujen alkua 114 maaottelua ja tehnyt niissä 12 maalia. MM-kilpailuissa 2019 hän pelasi kolme Australian neljästä ottelusta avauskokoonpanossa.
Yallop on seuratasolla pelannut kotimaansa lisäksi Saksassa, Ruotsissa, Norjassa ja Englannissa. Hän on elokuusta 2022 alkaen edustanut norjalaista Brannia. Hän pelasi kaudella 2021–2022 Englannin Superliigassa West Ham Unitedin joukkueessa 16 ottelua ja teki niissä yhden maalin.
Tameka Yallop elää avioliitossa uusiseelantilaisen maajoukkuejalkapalloilijan Kirsty Yallopin kanssa.
Gema Simon

Gema Simon (s. 19. heinäkuuta 1990) on australialainen jalkapalloilija. Hän on pelipaikaltaan puolustaja. Hän on pelannut Australian naisten maajoukkueessa vuoden 2019 MM-kilpailujen päättyessä 11 maaottelua. Hän kuului MM-kisajoukkueeseen mutta ei päässyt pelaamaan.
Simon on seuratasolla pelannut Australian lisäksi Norjassa Avaldsnesin joukkueessa. Kotimaassaan hän on pisimpään edustanut Newcastle Jetsiä.
Gema Simonin pikkuserkku Kyah Simon on myös maajoukkuejalkapalloilija.
Emily Gielnik

Emily Gielnik (s. 13. toukokuuta 1992) on australialainen jalkapalloilija. Hän on pelipaikaltaan hyökkääjä. Hän on pelannut Australian naisten maajoukkueessa vuoden 2020 loppuun mennessä 37 maaottelua ja tehnyt niissä kahdeksan maalia. Vuoden 2019 MM-kilpailuissa hän pelasi kolmessa ottelussa ja epäonnistui rangaistuspotkukilpailussa neljännesvälieräottelussa Norjaa vastaan.
Gielnik on seuratasolla pelannut kotimaansa lisäksi Englannissa Liverpoolin joukkueessa, Norjassa Avaldsnesin joukkueessa, Saksassa Bayern Münchenin joukkueessa ja Ruotsissa Vittsjön joukkueessa.
Mary Fowler

Mary Boio Fowler (s. 14. helmikuuta 2003 Cairns) on australialainen jalkapalloilija. Hän on pelipaikaltaan hyökkääjä. Hän pelasi Australian naisten maajoukkueessa ensimmäisen kerran 15-vuotiaana ja on ennen vuoden 2023 MM-kilpailujen alkua pelannut 37 maaottelua, joissa hän on tehnyt kymmenen maalia. Hän kuului Australian joukkueeseen MM-kilpailuissa 2019 mutta ei päässyt turnauksessa kentälle.
Fowler edusti tammikuusta 2020 kesään 2022 saakka ranskalaisseura Montpellieriä. Hän siirtyi heinäkuussa englantilaiseen Manchester Cityyn. Hän pelasi ensimmäisellä kaudellaan Englannin Superliigassa 11 ottelua, joissa hän teki yhden maalin.
Fowlerin vanhempien sukujuuret ovat Irlannissa ja Papua-Uusi-Guineassa.
Katrina Gorry

Katrina Gorry (s. 13. elokuuta 1992) on australialainen jalkapalloilija. Hän on pelipaikaltaan keskikenttäpelaaja. Hän on pelannut Australian naisten maajoukkueessa ennen vuoden 2023 MM-kilpailujen alkua 94 maaottelua ja tehnyt niissä 17 maalia. MM-kilpailuissa 2019 hän pelasi kahdessa ottelussa. Vuonna 2014 hänet valittiin Aasian parhaaksi naispelaajaksi.
Gorry on seuratasolla pelannut kotimaansa lisäksi muun muassa Yhdysvalloissa ja Norjassa. Hän on maaliskuusta 2022 alkaen edustanut ruotsalaista Vittsjötä.
Gorry sai tyttären vuonna 2021 ja pojan vuonna 2024. Hän on kihloissa entisen joukkuetoverinsa, ruotsalaisen Clara Markstedtin kanssa.
Laura Giuliani

Laura Giuliani (s. 5. kesäkuuta 1993 Milano) on italialainen jalkapalloilija. Hän on pelipaikaltaan maalivahti. Hän on pelannut Italian naisten maajoukkueessa 103 maaottelua. Hän pelasi kaksi ottelua EM-kilpailuissa 2017 ja oli Italian joukkueen ykkösmaalivahti MM-kilpailuissa 2019 ja EM-kilpailuissa 2022. Hän oli varamaalivahtina MM-kilpailuissa 2023.
Giuliani edustaa kotimaassaan AC Milania, johon hän siirtyi Juventuksesta kesällä 2021. Hän on pelannut Saksassa vuosina 2012–2017.
Elena Linari

Elena Linari (s. 15. huhtikuuta 1994) on italialainen jalkapalloilija. Hän on pelipaikaltaan puolustaja. Hän on pelannut Italian naisten maajoukkueessa 119 maaottelua. Hän pelasi EM-kilpailuissa 2017 Italian kaikki kolme ottelua alusta loppuun, kuten myös MM-kilpailuissa 2019 kaikki viisi ottelua, EM-kilpailuissa 2022 kaikki kolme ottelua ja MM-kilpailuissa 2023 kaikki kolme ottelua.
Linari edustaa Italian Serie A:ssa AS Romaa, johon hän siirtyi tammikuussa 2021. Aiemmin hän on pelannut kotimaassaan Fiorentinassa ja Bresciassa sekä edustanut kaksi vuotta espanjalaista Atlético Madridia ja puoli vuotta ranskalaista Girondins de Bordeaux'ta.
Alia Guagni

Alia Guagni (s. 1. lokakuuta 1987) on italialainen jalkapalloilija. Hän on pelipaikaltaan puolustaja. Hän on pelannut Italian naisten maajoukkueessa vuoden 2019 MM-kilpailujen päättyessä 77 maaottelua ja tehnyt niissä viisi maalia. MM-kilpailuissa 2019 hän pelasi avauskokoonpanossa Italian kaikissa viidessä ottelussa.
Guagni edustaa kotimaassaan Fiorentinaa. Hänet palkittiin naisten Serie A:n vuoden pelaajana 2017 ja 2018.
Sosiaalidemokraattinen puolue (Andorra)

Sosiaalidemokraattinen puolue (; PS) on andorralainen sosiaalidemokraattinen puolue.
Andorran sosiaalidemokraattinen puolue, PS perustettiin vuonna 2000, kun Agrupament Nacional Democràtic hajosi kahteen osaan. PS:n perustaja oli Jaume Bartumeu. Puolue sai vuoden 2001 vaaleissa kuusi paikkaa Andorran parlamenttiin. Se pystyi kasvattamaan osuuttaan seuraavissa vaaleissa, ja vuoden 2009 vaaleissa PS sai peräti 45,8 prosenttia äänistä. Parlamenttiin se sai 14 edustajaa eli puolet paikoista.
PS:n puoluejohtaja Jaume Bartumeusta tuli vuoden 2009 vaalien jälkeen uusi pääministeri. Tilanne kriisiytyi kuitenkin kaksi vuotta kestäneeksi umpikujaksi, jonka aikana valtion budjettia ei edes pystytty lyömään lukkoon. Andorrassa järjestettiinkin uudet vaalit vuonna 2011. PS menetti vuoden 2011 vaaleissa suurimman puolueen paikkansa ja sai kuusi edustajaa parlamenttiin. Puolue ajautui tämän jälkeen sisäiseen kriisiin, ja kesäkuun puoluekokous oli riitainen eikä niissä ollut lähellekään kaikki paikalla. Uudeksi puoluejohtajaksi valittiin Víctor Naudi i Zamora, jonka tukena oli poissaolojen takia käytännössä vain 39 prosenttia äänioikeutetuista.
Naudi ja Bartumeu jättivät sosiaalidemokraatit vuonna 2013. Bartumeu perusti uuden parlamenttiryhmän. Vuoden 2015 vaaleissa PS sai enää vain kolme paikkaa parlamenttiin. Puolueen johtoon nousi vuonna 2017 Pere López Agràs. Vuoden 2019 vaaleissa PS nousi jälleen toiseksi suurimmaksi puolueeksi, ja se sai seitsemän edustajaa.
Barbara Bonansea

Barbara Bonansea (s. 13. kesäkuuta 1991) on italialainen jalkapalloilija. Hän on pelipaikaltaan keskikenttäpelaaja. Hän on pelannut Italian naisten maajoukkueessa vuoden 2019 MM-kilpailujen päättyessä 64 maaottelua ja tehnyt niissä 21 maalia. MM-kilpailuissa 2019 hän pelasi avauskokoonpanossa Italian kaikissa viidessä ottelussa ja teki kaksi maalia ensimmäisessä alkulohko-ottelussa Australiaa vastaan.
Bonansea edustaa kotimaassaan Juventusta. Aiemmin hän on pelannut Torinossa ja Bresciassa.
Toyota Corolla (2018)

Toyota Corolla E210 on Toyota Corollan 12. sukupolven malli, jota on valmistettu vuodesta 2018 lähtien. Valmistaja luopui vuodesta 2006 alkaen käytössä olleesta hatchbackin Auris-mallinimestä, ja kaikkia korimalleja myydään jälleen Corolla-mallinimen alla. Vain Taiwanissa hatchbackin nimenä säilyi Toyota Auris vuoteen 2020 saakka. Kiinassa osaa sedanin malliversioista myydään nimellä Toyota Levin. Lisäksi Euroopassa farmaria myydään myös Suzuki Swace -nimisenä.
Toyota Corolla (2018–).
Geneven autonäyttelyssä keväällä 2018 esiteltiin ensimmäisenä korimallina viisiovinen hatchback, joka oli ensiesittelyn aikaan vielä Auris-niminen. Farmarimalli Touring Sports esiteltiin saman vuoden syksyllä Pariisin autonäyttelyssä ja sedan loppuvuonna. Farmarimallista on saatavana myös hieman maastokelpoisempi Trek-versio, jonka maavara on 20 millimetriä perusmallia korkeampi. Corolla perustuu samalle pohjalevylle kuin esimerkiksi Toyota C-HR- ja Prius-mallit. 
Vuoden 2019 Euro NCAP -kolaritestistä Corolla sai tulokseksi täydet viisi tähteä.
Aurora Galli

Aurora Galli (s. 13. joulukuuta 1996) on italialainen jalkapalloilija. Hän on pelipaikaltaan keskikenttäpelaaja. Hän on pelannut Italian naisten maajoukkueessa vuoden 2019 MM-kilpailujen päättyessä 41 maaottelua ja tehnyt niissä viisi maalia. MM-kilpailuissa 2019 hän pelasi avauskokoonpanossa kolmessa ottelussa ja tuli vaihtopelaajana kentälle kahdessa ottelussa. Hän teki turnauksessa kaksi maalia alkulohko-ottelussa Jamaikaa vastaan ja yhden maalin neljännesvälieräottelussa Kiinaa vastaan.
Galli edusti kotimaassaan Juventusta, kunnes hän vuonna 2021 siirtyi Evertoniin.
Toyota Proace City

Toyota Proace City on Toyotan vuodesta 2019 lähtien valmistama pieni pakettiautomalli. Auto on kehitetty suuremman Toyota Proacen tavoin yhteistyössä PSA-konsernin kanssa, ja sen lähes identtiset sisarmallit ovat Citroën Berlingo, Peugeot Partner, Opel Combo sekä Fiat Doblò. Mallista on saatavana myös viisi- tai seitsemänpaikkainen tila-autoversio nimeltään Proace City Verso.
Proace City esiteltiin Birminghamin hyötyajoneuvonäyttelyssä huhtikuussa 2019. Sisarmalliensa tavoin siitä on valittavana kaksi koripituutta. Moottorivalikoimassa ovat 1,2-litrainen (110 hv) bensiinimoottori sekä 1,5-litrainen (100/130 hv) dieselmoottori.
Nissan NV250

Nissan NV250 on Nissanin vuosina 2019–2021 valmistama paketti- ja tila-automalli, joka on toisen sukupolven Renault Kangoon lähes identtinen sisarmalli. Aiemmin Nissanilla oli vuosina 2003–2009 mallistossaan silloisen ensimmäisen sukupolven Kangoon sisarmalli Nissan Kubistar. Mallin seuraajaksi tuli Nissan Townstar, joka on kolmannen sukupolven Kangoon sisarmalli.
NV250 oli valittavana kahdella eri kori- ja akselivälipituudella. Tila-autoversio oli kuitenkin saatavana ainoastaan lyhytkorisena. Ainoa moottorivaihtoehto oli 1,5-litrainen dieselmoottori, josta oli valittavana kolme eri tehovaihtoehtoa.
Valentina Bergamaschi

Valentina Bergamaschi (s. 22. tammikuuta 1997) on italialainen jalkapalloilija. Hän on pelipaikaltaan keskikenttäpelaaja. Hän on pelannut Italian naisten maajoukkueessa vuoden 2019 MM-kilpailujen päättyessä 28 maaottelua ja tehnyt niissä neljä maalia. MM-kilpailuissa 2019 hän pelasi avauskokoonpanossa neljässä ottelussa ja tuli vaihtopelaajana kentälle yhdessä ottelussa.
Bergamaschi edustaa kotimaassaan AC Milania. Hän on aiemmin pelannut myös Sveitsissä.
Toyota Avensis Verso

Toyota Avensis Verso on Toyotan vuosina 2001–2009 valmistama tila-automalli, joka korvasi Toyota Picnicin. Edeltäjänsä tavoin sitä myytiin Japanissa nimellä Toyota Ipsum. Singaporessa ja Hongkongissa mallin nimenä oli Toyota Picnic, lisäksi Tanskassa oli saatavana Toyota SportsVan -niminen tavarankuljetusversio. Avensis Verson korvasi Euroopassa Toyota Verso ja muilla markkina-alueilla Toyota Isis.
Valentina Cernoia

Valentina Cernoia (s. 22. kesäkuuta 1991) on italialainen jalkapalloilija. Hän on pelipaikaltaan keskikenttäpelaaja. Hän on pelannut Italian naisten maajoukkueessa vuoden 2019 MM-kilpailujen päättyessä 46 maaottelua ja tehnyt niissä seitsemän maalia. MM-kilpailuissa 2019 hän pelasi Italian kaikki viisi ottelua alusta loppuun.
Cernoia edustaa kotimaassaan Juventusta, jonne hän siirtyi vuonna 2017 Bresciasta.
Mervi Pakkanen

Mervi Pakkanen (s. 1952 Valkeala) on suomalainen kirjailija, joka on asunut lapsuutensa ensimmäiset kahdeksan vuotta Kouvolassa ja viettänyt nuoruutensa Joutsenossa. Kirjojaan hän ei kirjoita kesäasunnollaan Savitaipaleella Etelä-Karjalassa vaan residenssissään Laukaassa Keski-Suomessa. Viimeisen kirjansa "Kiskojen kaiku" kirjailija kirjoitti muistilappusista lyijykynällä. 
Aikaisemmalta ammatiltaan hän on psykologi, josta nykyään on eläkkeellä.
Pakkasen perheeseen kuuluvat aviomies, kolme lasta ja yhdeksän lastenlasta.
Kirjat.
Tekstejä ollut noin 15 antologiassa.
Manuela Giugliano

Manuela Giugliano (s. 18. elokuuta 1997) on italialainen jalkapalloilija. Hän on pelipaikaltaan keskikenttäpelaaja. Hän on pelannut Italian naisten maajoukkueessa 93 maaottelua ja tehnyt niissä 11 maalia. Hän pelasi EM-kilpailuissa 2017 kaksi ottelua ja MM-kilpailuissa 2019 Italian kaikki viisi ottelua alusta loppuun. EM-kilpailuissa 2022 hän pelasi kaksi ottelua ja MM-kilpailuissa 2023 joukkueensa kaikissa otteluissa täydet minuutit.
Giugliano on edustanut kotimaassaan AS Romaa vuodesta 2019 alkaen. Aiemmin hän on edustanut muun muassa Veronaa, Bresciaa ja AC Milania.
IBM 704

IBM 704 oli IBM:n valmistama suurtietokone, joka julkaistiin 7. toukokuuta 1954. Tietokone oli ensimmäinen sarjatuotettu tietokone, jossa oli liukulukulaskentaan laitetuki.
Tietokoneessa käytettiin ferriittirengasmuistia Williams-putkien sijaan. Tietokoneessa oli muistia aluksi 36-bittistä sanaa, joka myöhemmin kasvoi. sanaa oli suurin määrä. Tietokonetta valmistettiin 136 kappaletta.
Tietokoneen pääarkkitehti oli Gene Amdahl.
FORTRAN ja LISP -ohjelmointikielet kehitettiin alustalla.
Tietokonetta käytettiin MIT:ssä laskemaan ja ennakoimaan Sputnik 1:n kiertorata 11. lokakuuta 1957. Tietokonetta käytettiin myös varhaiseen tietokoneella tehdyn musiikin tuottamiseen Bell Labsissa. Ensimmäiseen käytettiin Ferranti Mark 1:stä. Konetta käytettiin puhesyntetisaattorin kehitykseen ja esitykseen käytetty "Daisy Bell" inspiroi Arthur C. Clarkea, joka oli seuraamassa tekniikan esitystä.
Ohjelmat syötettiin magneettinauhalla tai reikäkortilla.
Daniela Sabatino

Daniela Sabatino (s. 26. kesäkuuta 1985) on italialainen jalkapalloilija. Hän on pelipaikaltaan hyökkääjä. Hän on pelannut Italian naisten maajoukkueessa vuoden 2019 MM-kilpailujen päättyessä 64 maaottelua ja tehnyt niissä 27 maalia. MM-kilpailuissa 2019 hän pelasi avauskokoonpanossa yhdessä ottelussa ja tuli vaihtopelaajana kentälle kahdessa ottelussa.
Sabatino edustaa kotimaassaan AC Milania, jonne hän siirtyi vuonna 2018 pelattuaan kahdeksan vuotta Bresciassa.
Kiskojen kaiku

Kiskojen Kaiku on Mervi Pakkasen kirjoittama romaani, joka julkaistiin keväällä 2019.
Tarina.
"Kiskojen kaiussa" kertojana on Sinikka-tytön sisäinen ääni. Tytön ajatukset kartoittaa matkaa Myllykosken ja Kouvolan välillä kahden isoäitiensä välillä junalla 1950-luvulla. Äiti ja isä ovat töissä ja vanhemmat jäävät tytölle etäiseksi . 
Toinen isoäiti asuu Myllykoskella aseman lähellä, jossa ahdistuksen kohteeksi nousee salaperäinen matkustajakoti Rauhala. Verhojen takana tapahtuu outoja asioita, joista ei puhuta. Toinen isoäiti asuu Kouvolassa Töröstin mäen lähellä, jossa myös puhumattomuus on hyve. Puhumattomuus saa tytön mielikuvituksen liikkeelle ja herättää kafkamaista pelkoa pikkutytössä. 
Kirjan paikat pohjaa Pakkasen omiin lapsuusmuistoihin, ja rautatieläisten tarinoihin. Veturin kuljettajaa traumatisoi junan alle jättäytyvät ihmiset. Veturimies piti mukanaan köyttä tarjotakseen sitä vaihtoehdoksi. 
Myllykosken yhteiskoulun voimistelusalin tunti perustuu omaan välittömään kokemukseen. Kirja päättyy traumaattiseen kuvaukseen oppitunnista, jossa voimistelunopettaja panee tytön kiipeämään köyttä pitkin voimistelusalin kattoon, ja alas tullessa kömpelö lapsi polttaa kätensä vereslihalle.
"Pysähtyä ei saa. Pitää keskittyä. Kuka nyt huutaa? Puhuva nukke. Minä en osaa keskittyä yhtaikaa jalkoihin ja käsin. Kiipeäminen raastaa minut kappaleiksi. Kehoni osat alkavat hajota. Vielä yksitellen, kunnes lopulta läiskähtävät päin naamaa kuin kaivon mustiin peilivesiin. Väräjävät silmät korvat jalat.
Onko tämä jo katto. Sinikka liukui alas. Ei hallitusti, ei hitaasti otetta siirtämällä ja naru siivosti jalkojen välissä, vaan täysin otteensa menettäneenä. Aivan katon rajassa hän tajusi korkeutensa, voima katosi käsivarsista ja hän alkoi valua raskaasti suhunnaan alas ja sai vaarallisesta todellisuuden katoamisesta vereslihan kirveltävänä näkyviin kämmenissään. Sai kämmeniinsä samanlaiset ihmisen verityön jäljet kuin pulu jalkoihinsa" .
Todellisuudessa kävi huonommin. Luokkakaverit kertovat kuinka voimistelun opettaja kiusasi ja nimitteli fyysisesti kömpelöä tyttöä luokan edessä. Voimistelutunnin päätyttyä luokkatoveri ihmetteli, miksi tyttö käveli rataa pitkin, sillä ratahan piti ylittää poikittain eikä pitkittäin. Kun tyttö kuoli junan alle, seuraavalla voimistelutunnilla opettaja vaan totesi etteihän tyttö vaan hänen takiaan junan alle jäänyt. Se onkin merkittävää, mitä jäi sanomatta.
"Anteeksianto voimaannuttaa, mutta vääryyksiä ei pidä unohtaa, vaan oppia niistä. Siksi nämä omakohtaiset muistelmateokset ovat tärkeitä. Oman merkittävän tilityksen julkaiseminen on helppoa. Siitä on osoituksena tämä Mervi Pakkasen Books on Demand julkaisema teos, jota painetaan yksilöllisesti kysynnän mukaan. Pakkasen teos on syntynyt kirjoittajakurssin tuotoksena. Se on esimerkkiteos niille, jotka ovat kirjoittaneet tai aikeissa kirjoittaa ylös omat muistonsa."
Valentina Giacinti

Valentina Giacinti (s. 2. tammikuuta 1994) on italialainen jalkapalloilija. Hän on pelipaikaltaan hyökkääjä. Hän on pelannut Italian naisten maajoukkueessa vuoden 2019 MM-kilpailujen päättyessä 30 maaottelua ja tehnyt niissä seitsemän maalia. MM-kilpailuissa 2019 hän pelasi avauskokoonpanossa kolmessa ottelussa ja tuli vaihtopelaajana kentälle kahdessa ottelussa. Hän teki maalin neljännesvälieräottelussa Kiinaa vastaan.
Giacinti edustaa kotimaassaan AS Romaa. Aiemmin hän on edustanut Napolia, kausina 2013–2017 Atalantaa, kaudella 2017–2018 Bresciaa, kausina 2018–2022 AC Milania ja kevätkaudella 2022 lainasopimuksella Fiorentinaa. Hän oli kausilla 2017–2018 ja 2018–2019 Serie A:n paras maalintekijä; hän teki kummallakin kaudella 21 maalia.
Antonov A-1

Antonov A-1 oli neuvostoliittolainen puurakenteinen alkeisliitokoneperhe, joka perustui Oleg Antonovin vuonna 1930 suunnittelemaan Standart-2-liitokoneeseen (). Standart-2 pohjautui aiempaan Standart-1 -liitokoneeseen. A-1-perheen koneita rakennettiin erittäin suurina määrinä: pelkästään päävariantteja U-s3, U-s4 ja P-s2 rakennettiin noin 5 400 kappaletta. A-1 oli pohjana myös kaksipaikkaiselle Antonov A-2:lle. A-1 ja A-2-malleja oli rakennettu vuoteen 1937 mennessä yli 7 600 kappaletta.
A-1-perheen koneet poikkesivat joiltakin osin toisistaan, mutta merkittävä osa koneiden osista oli vaihdannaisia eri versioiden välillä. Rakenne oli aikakauden alkeisliitokoneille tyypillinen: yläsiipikonfiguraatioon asennettu siipi yhdistyi palkkirakenteisen rungon välityksellä peräsimeen, ja ohjaaja istui palkin etuosassa olleella istuimella. Laskuteline koostui rungon alle asennetusta laskeutumissuksesta, joskin joissain koneissa käytettiin myös píeniä puupyöriä.
Varhaisemmissa alkeiskoulutusversioissa (mallitunnus U, ven. "У") oli tasaleveä siipi, kun myöhemmissä suorituskykyisemmissä liitolentoversioissa (mallitunnus P, ven. "П") oli pidemmän kärkivälin ja kärkeä kohti kapenevat siivet. P- ja P-mallin koneissa käytettiin myös puurakenteista ohjaamokatetta. Kehittynein malleista oli hinauslähtöä silmällä pitäen suunniteltu B (ven. "Б"), jossa oli P-mallin muutosten lisäksi kuvullinen ohjaamo. 
A-1-koneita rakennettiin toisen maailmansodan aikana ilman lisenssiä THK- ja MKEK-lentokoneverstailla. THK valmisti Ps-2 ja Us-4 versioita mallitunnuksilla THK-7 ja THK-4, kun MKEK käytti koneeseen tunnusta MKEK 6.
Formiga

Miraildes Maciel Mota, taiteilijanimeltään Formiga (s. 3. maaliskuuta 1978) on brasilialainen jalkapalloilija. Hän on pelipaikaltaan keskikenttäpelaaja. Hän on pelannut Brasilian naisten maajoukkueessa vuoden 2019 MM-kilpailujen päättyessä 189 maaottelua ja tehnyt niissä 26 maalia. Hän on ainoana pelannut olympialaisissa joka kerta, kun naisten jalkapallo on kuulunut kisaohjelmaan vuodesta 1996 alkaen. Maailmanmestaruuskilpailuihin hän on osallistunut ennätykselliset seitsemän kertaa ja hän on vanhin MM-lopputurnauksessa pelannut nainen oltuaan 41-vuotiaana mukana vuonna 2019.
Formiga edustaa seuratasolla ranskalaista Paris Saint-Germainia.
Thaisa

Thaisa de Moraes Rosa Moreno, taiteilijanimeltään Thaisa (s. 17. joulukuuta 1988) on brasilialainen jalkapalloilija. Hän on pelipaikaltaan keskikenttäpelaaja. Hän on pelannut Brasilian naisten maajoukkueessa vuoden 2019 MM-kilpailujen päättyessä 82 maaottelua ja tehnyt niissä kuusi maalia. MM-kilpailuissa hän pelasi Brasilian kaikki neljä ottelua alusta loppuun ja teki maalin neljännesvälieräottelussa Ranskaa vastaan. Ensimmäisen naisten maaottelunsa hän pelasi vuonna 2013.
Thaisa edustaa seuratasolla italialaista AC Milania. Hän on kotimaansa lisäksi pelannut myös Ruotsissa, Islannissa ja Yhdysvalloissa.
Hopeakurjenpolvi

Hopeakurjenpolvi ("Geranium argenteum") on kurjenpolvikasvien (Geraniaceae) heimoon ja Geraniales-lahkoon kuuluva koristekasvi. Kasvilaji on peräisin Euroopasta. Kasvi kasvaa yleensä 8–15 senttimetrin pituiseksi.
Andressa Alves da Silva

Andressa Alves da Silva (s. 10. marraskuuta 1992) on brasilialainen jalkapalloilija. Hän on pelipaikaltaan keskikenttäpelaaja tai hyökkääjä. Hän on pelannut Brasilian naisten maajoukkueessa vuoden 2019 MM-kilpailujen päättyessä 84 maaottelua ja tehnyt niissä 18 maalia.
Andressa edustaa seuratasolla espanjalaista FC Barcelonaa.
William O. Steele

William Owen Steele (22. joulukuuta 1917 Franklin, Tennessee – 25. kesäkuuta 1979 Signal Mountain, Tennessee) oli yhdysvaltalainen kirjailija. Steelen vuonna 1958 kirjoittama "The Perilous Road"-kirja voitti Newbery-mitalin. Neljä vuotta myöhemmin ilmestynyt teos "Winter Danger" voitti Lewis Carroll Shelf Award-palkinnon.
Steele oli naimisissa kirjailija Mary Q. Steelen kanssa.
Espanjanvirtabarbi

Espanjanvirtabarbi ("Luciobarbus comizo") tai espanjanbarbi on särkien (Cyprinidae) heimoon kuuluva kalalaji, jota tavataan Pyreneiden niemimaan lounaisosissa. Laji voi kasvaa jopa 80 senttimetrin mittaiseksi. Espanjanbarbilla on kylkiviivallaan noin 50 suomua. Kansainvälinen luonnonsuojeluliitto luokittelee lajin silmälläpidettäväksi.
Tsingeli

Tsingeli ("Zingel zingel") on ahventen (Percidae) heimoon kuuluva kalalaji. 
Ulkonäkö ja koko.
Tsingeli on ruumiinmuodoltaan solakka ja liereä, ja sillä on ahvenen tapaan kaksi selkäevää. Se kasvaa tavallisesti 15–20 senttimetrin mittaiseksi. 
Levinneisyys ja elinympäristö.
Lajia tavataan Tonavan ja Dnestrin vesistöissä. Sen tarkka levinneisyys näissä jokiverkostoissa on epäselvä, koska monilta alueilta ei ole saatavilla tuoreita esiintymistietoja.
Ravinto ja elintavat.
Tsingeli on pohjakala, ja pysyttelee päivisin kivien alla piilossa. Öisin se etenee nykäyksittäin etsien ravintoaan, joka on hyönteisten toukkia, matoja, mätiä ja kalanpoikasia. Tsingelit kutevat maalis-huhtikuussa. Mätimunia niillä on noin 5 000.
Tonavankiiski

Tonavankiiski ("Gymnocephalus schraetser") on ahventen (Percidae) heimoon kuuluva kalalaji. Sen pituus on tavallisesti 15–25, korkeintaan 30 senttimetriä. 
Tonavankiisket kutevat huhti-toukokuussa, ja mätimunia on noin 10 000. Lajin uhanalaisuusluokitus on Kansainvälisen luonnonsuojeluliiton mukaan elinvoimainen.
Venetsiantokko

Venetsiantokko ("Pomatoschistus canestrinii") on tokkojen (Gobiidae) heimoon kuuluva kalalaji. Se kasvaa tavallisesti 5–6 senttimetrin mittaiseksi. Venetsiantokkoa tavataan Jadrojoessa sekä Venetsian ympäristössä.
Salaria

Salaria on luikeroiden (Blenniidae) heimoon kuuluva kalasuku. Siihen kuuluu FishBasen mukaan viisi lajia.
Touko Hujanen

Touko Hujanen (s. 1986 Tampere) on reportaasiin erikoistunut valokuvaaja ja palkittu kuvajournalismin ammattilainen. Hän on mm. vuoden 2018 kuvajournalisti, vuoden 2011 lehtikuvaaja ja vuoden nuori lehtikuvaaja 2009.
Elämä ja ura.
Hujanen on valmistunut Tampereen yliopiston visuaalisen journalismin maisteriohjelmasta. Hän on työskennellyt lukuisille medioille Suomessa ja ulkomailla.
Hujasen valintaa vuoden 2018 kuvajournalistiksi perusteltiin vahvalla omintakeisella kädenjäljellä ja sillä, että Hujasen kuvasarja oli tuomarien mukaan kansainvälistä tasoa. ”Tekijä antaa kuvien puhua ja niiden näkemykselliset kuvatekstit vahvistavat tarinaa entisestään. Kuvaaja ei ole vain kuvien tekijä, vaan tarinankertoja.” Hujanen voitti myös henkilökuva- ja kuvareportaasisarjat. Lisäksi hänet palkittiin kunniamaininnoilla urheilukuva- ja kuvaessee-sarjoissa. Tuomariston mukaan Hujasen palkittu reportaasi Lasse Nordlundista on osuva provokaatio ja yhteiskunnallinen kommentti: “Kuvasarja herättelee katsojan pohtimaan omaa suhdetta luontoon ja kuluttamiseen. Tarvitsemmeko kaikkea materiaa ja turhuutta ympärillemme?”
Hujanen julkaisee Uuden Maan Sanomat -sanomalehtiteosta, jota julkaistaan rajattuna painoksena ja se toimii myös gallerioissa, kellareissa ja kaduilla. Hän vetää myös kuvajournalistien Yksitoista-kollektiivia.
Debinha

Débora Cristiane de Oliveira, taiteilijanimeltään Debinha (s. 20. lokakuuta 1991) on brasilialainen jalkapalloilija. Hän on pelipaikaltaan keskikenttäpelaaja tai hyökkääjä. Hän on pelannut Brasilian naisten maajoukkueessa vuoden 2019 MM-kilpailujen päättyessä 85 maaottelua ja tehnyt niissä 28 maalia. Ensimmäisen naisten maaottelunsa hän pelasi vuonna 2011.
Debinha on edustanut seuratasolla vuodesta 2023 Yhdysvaltain NWSL-sarjassa pelaavaa Kansas City Currentia. Vuodet 2017–2022 hän pelasi North Carolina Couragessa. Hän on pelannut myös Norjassa.
Kathellen Sousa

Kathellen Sousa Feitoza, taiteilijanimeltään Kathellen (s. 26. huhtikuuta 1996) on brasilialainen jalkapalloilija. Hän on pelipaikaltaan puolustaja. Hän on pelannut Brasilian naisten maajoukkueessa vuoden 2019 MM-kilpailujen päättyessä kahdeksan maaottelua. MM-kilpailuissa hän pelasi avauskokoonpanossa Brasilian kaikissa neljässä ottelussa. Ensimmäisen naisten maaottelunsa hän pelasi vuonna 2018.
Kathellen edustaa seuratasolla italialaista Internazionalea, johon hän siirtyi vuonna 2020 ranskalaisesta Girondins de Bordeaux'sta.
Baekjeongit

Baekjeongit (, hanja 白丁, McCune-Reischauer "paekchǒng") olivat korealainen kastittomien yhteiskuntaluokka, joka muodostui tiettyjen ammattiryhmien jäsenistä, kuten nahkureista ja lihakauppaista. Virallinen syrjintä lopetettiin 1800-luvun loppupuoliskolla, mutta epäluuloja baekjeongeja kohtaan esiintyy joissain tilanteissa edelleen. 
Burakulaiset muodostavat hyvin saman kaltaisen yhteiskuntaluokan Japanissa.
Piirteet.
Baekjeongit muodostivat kastittomien luokan korealaisessa yhteiskunnassa. Ryhmänä he eivät ole niinkään oma etninen ryhmänsä, vaan pikemminkin ammattikuntaryhmä. Esimerkiksi fyysisesti he eivät poikkea muusta väestöstä. Heille on tosin historian saatossa muodostunut joitakin etnisille ryhmille tyypillisiä piirteitä. Baekjeongit olivat esimerkiksi nylkyreitä, nahkureita ja lihakauppiaita. Baekjeongien ammatteja pidettiin eri syistä "epäpuhtaina" ja he kohtasivat halveksuntaa muilta yhteiskuntaluokilta. Esimerkiksi avioliitot beakjeongien ja muiden yhteiskuntaluokkien jäsenten välillä olivat harvinaisia. Ammatinharjoittajina he olivat kuitenkin tarpeellisia ja heillä oli omien alojensa monopoli aina 1800-luvun jälkipuoliskolle saakka. He poikkesivat myös orjista, sillä he omistivat oman työnsä, valmistamansa tuotteet ja niistä saamansa tuoton. Nimi "baekjeong" voidaan kääntää suomeksi sivistymättömiksi tai yksinkertaiseksi väeksi.
Historia.
Beakjeongit muistuttavat historialtaan ja monilta piirteiltään Japanin vastaavaa burakulaisten yhteiskuntaluokkaa. Mahdollisesti molemmat ryhmät edustavat samaa hyvin vanhaa nahkurien ja nylkyrien ammattikuntaa. Korean Joseon-dynastian aikana baekjeongit valmistivat esimerkiksi satuloita ja muita nahkatuotteita. Muiden korealaisten kaltaiset ihmisoikeudet beakjeongit saivat vasta 1870-luvulla. Japanin burakulaiset olivat saaneet vastaavat oikeudet Japanissa samoihin aikoihin. Vuonna 1894 poistettiin säädös, jonka mukaan beakjeongien tuli käyttää teurastajan päähinettä. Epäluulo ja syrjintä jatkui kuitenkin pidempään. 1800-luvun loppupuoliskolla monet beakjeongit kääntyivät ulkomaalaisten tekemän lähetystyön tuloksena kristinuskoon, koska kristityt eivät hyväksyneet yhteiskuntaluokkien erottelua. 
Nykyisin beakjeongit asuvat sekaisin muun väestön keskuudessa ja korealaisten asenteet ovat muuttuneet jonkin verran. Korealaisten suhtautumista beakjeongeihin voidaan pitää suopeampana, kuin japanilaisten suhtautumista burakulaisiin. Syrjintää esiintyy kuitenkin edelleen tietyissä tilanteissa ja monet baekjeongit ovatkin pyrkineet salaamaan alkuperänsä. Beakjeongien nykyisestä lukumäärästä ei ole virallisia tilastoja. Nykyisin heitä on ehkä noin 80 000. Monet beakjeongit harjoittavat edelleen vanhoja ammattejaan nylkyreinä, nahkureina, teurastajina ja lihakauppiaina. Monet ovat myös jääneet työttömiksi.
Beatriz Zaneratto João

Beatriz Zaneratto João, taiteilijanimeltään Beatriz (s. 17. joulukuuta 1993) on brasilialainen jalkapalloilija. Hän on pelipaikaltaan keskikenttäpelaaja tai hyökkääjä. Hän on pelannut Brasilian naisten maajoukkueessa vuoden 2019 MM-kilpailujen päättyessä 72 maaottelua ja tehnyt niissä 22 maalia. Hän on pelannut maailmanmestaruuskilpailuissa vuosina 2011, 2015 ja 2019 sekä olympialaisissa vuonna 2016.
Beatriz on edustanut seuratasolla vuodesta 2024 Yhdysvaltain NWSL-sarjassa pelaavaa Kansas City Currentia. Hän on kerännyt joukkueessa huhtikuuhun 2025 mennessä nimiinsä 20 sarjaottelua, joissa hän on tehnyt kuusi maalia. Sitä ennen hän edusti kotimaassaan Palmeirasia vuodet 2020–2023.
Monica Hickmann Alves

Monica Hickmann Alves, taiteilijanimeltään Mônica (s. 21. huhtikuuta 1987) on brasilialainen jalkapalloilija. Hän on pelipaikaltaan puolustaja. Hän on pelannut Brasilian naisten maajoukkueessa vuoden 2019 MM-kilpailujen päättyessä 62 maaottelua ja tehnyt niissä yhdeksän maalia. MM-kilpailuissa hän pelasi Brasilian kaikki neljä ottelua alusta loppuun. Ensimmäisen naisten maaottelunsa hän pelasi vuonna 2014.
Mônica edustaa kotimaassaan Corinthiansia. Hän on pelannut myös muun muassa yhdysvaltalaisseura Orlando Pridessa ja espanjalaisseura Atlético Madridissa.
Lähteet.
Tšernobog (Disney)

Tšernobog (engl. Chernabog) on Disneyn vuoden 1940 "Fantasia"-elokuvassa esiintyvä musta isokokoinen demoni, jolla on mustat siivet. Tšernobogin nimi tulee slaavilaisessa mytologiassa esiintyvästä Tšernobogista. Disneyn Tšernobog muistuttaa ulkonäöltään Saatanaa.
Tšernobog esiintyy elokuvan osiossa "Yö autiolla vuorella" ("Night on Bald Mountain"), jossa hän herää vuorenhuipulta vapun yönä ja voimillaan herättää useita haamuja, hirviöitä ja demoneita henkiin ja on saavuttamaisillaan täyden voittonsa tuliolentojen pyöriessä hänen ympärillään, mutta nousevan auringon valo ja kellojen kumina pakottavat Tšernobogin peittämään itsensä siivillään ja palaamaan takaisin vuorenhuipuksi, jolloin hänen luomansa olennot katoavat.
Tšernobog esiintyy myös "Olipa kerran" -sarjan neljännellä kaudella, jossa hänet vapautetaan Storybrookeen, mutta hänet kukistettiin houkuttelemalla hänet kaupungin ulkopuolelle. Chernabog on esiintynyt myös "Mikin klubi" -sarjassa ja vuoden 2013 Mikki Hiiri -sarjan jaksossa ”"Painajaisten pelikenttä"” sekä Halloween-teemaisessa erikoisjaksossa ”"The Scariest Story Ever"”.
Jaala (kaupunginosa)

Jaala eli Jaalan kirkonkylä on Kouvolan kaupungin Jaalan suuralueen kaupunginosa ja tilastoalue. Sen keskiosassa Pyhäjärven pohjoisrannalla sijaitsee Jaalan kirkonkylä, joka on entisen Jaalan kunnan keskustaajama. Asukkaita Jaalan kirkonkylän tilastoalueella on 1 298.
Jaalan kirkonkylä rajautuu etelässä ja lännessä Iitin kuntaan, ja Lyöttilän, Kimolan (Väärtin), Sitikkalan, Tapolan ja Koskenniskan kyliin.
Hyundai i10

Hyundai i10 on Hyundain vuodesta 2007 lähtien valmistama A-segmentin automalli, joka korvasi Hyundai Atosin.
Hyundai i10 PA (2007–2017).
Ensimmäisen sukupolven i10 esiteltiin syksyllä 2007 New Delhissä. Se perustuu samalle pohjalevylle kuin muutamaa vuotta aikaisemmin markkinoille tullut Kia Picanto.
Vuoden 2008 Euro NCAP -kolaritestistä i10 sai tulokseksi neljä tähteä viidestä.
Vuonna 2011 mallin ulkoista ilmettä muokattiin vastaamaan uudempia Hyundai-malleja. 
Hyundai i10 IA/BA (2013–).
Toisen sukupolven i10 esiteltiin Frankfurtin autonäyttelyssä syksyllä 2013. Se on Hyundain eurooppalaisen suunnitteluosaston Saksan Rüsselsheimissa kehittämä ja perustuu uudelle pohjalevylle. Edeltäjäänsä verrattuna auto on 80 millimetriä pidempi, 65 millimetriä leveämpi ja viisi millimetriä matalampi. Akseliväli kasvoi viidellä millimetrillä.
Vuoden 2014 Euro NCAP -kolaritestistä i10 sai tulokseksi neljä tähteä viidestä.
Syksyllä 2013 esiteltiin Intiassa mallin 10 senttimetriä pidennetty versio nimeltään Grand i10 (koritunnus BA), jota ei myydä lainkaan Euroopan markkinoilla. Sillä on myös sedan-korinen sisarmalli Hyundai Xcent.
Pariisin autonäyttelyssä syksyllä 2016 esiteltiin kasvojenkohotuksen kokenut i10, jonka keulan ilmettä uudistettiin uudenmallisella etusäleiköllä. Myös takapuskuriin tehtiin pieniä muutoksia. 
Hyundai i10 LA (2019–).
Kolmannen sukupolven i10 esiteltiin Frankfurtin autonäyttelyssä syyskuussa 2019. Edeltäjäänsä verrattuna sen akseliväli kasvoi neljällä ja leveys kahdella senttimetrillä. Se on kuitenkin kaksi senttimetriä aiempaa matalampi. Mallin sedan-korinen rinnakkaismalli on nimeltään Hyundai Aura.
Vuoden 2020 Euro NCAP -kolaritestistä i10 sai tulokseksi kolme tähteä viidestä.
Bensiinimoottorit ovat kolmesylinterinen 1,0-litrainen (67 hv) ja nelisylinterinen 1,2-litrainen (84 hv). Joillain markkinoilla saatavana on myös kolmesylinterinen 1,1-litrainen dieselmoottori.
Tamires Cássia Dias Gomes

Tamires Cássia Dias Gomes, taiteilijanimeltään Tamires (s. 10. lokakuuta 1987) on brasilialainen jalkapalloilija. Hän on pelipaikaltaan puolustaja. Hän on pelannut Brasilian naisten maajoukkueessa vuoden 2019 MM-kilpailujen päättyessä 94 maaottelua ja tehnyt niissä neljä maalia. Ensimmäisen naisten maaottelunsa hän pelasi vuonna 2013.
Tamires edustaa seuratasolla tanskalaista Fortuna Hjørringiä.
Lähteet.
McCune–Reischauer-romanisaatio

McCune–Reischauer-romanisaatio on korean kielen transkriptiojärjestelmä latinalaisille aakkosille. 
McCune–Reischauer-romanisaatio on saanut nimensä kehittäjiensä McCunen ja Reischauerin mukaan. Järjestelmä on peräisin Yhdysvalloista ja se julkaistiin nykymuodossaan vuonna 1939. Järjestelmän käyttö lisääntyi huomattavasti Korean sodan myötä. 
Korean kielen transkriptiolle on olemassa myös useita muita käytössä olevia tai olleita järjestelmiä. Esimerkiksi Etelä-Korea on suositellut vuonna 2000 käyttöön otetun uudistetun latinisaation käyttöä.
McCune–Reischauer-romanisaation joistakin muista järjestelmistä poikkeavia piirteitä ovat esimerkiksi tiettyjen äänenrakenteen kannalta merkityksettömienkin foneettisien vaihtelujen osoittaminen peruskirjaimilla. Esimerkiksi heikkoon klusiiliin voidaan osoittaa kirjaimilla "p", "t" ja "k" sanan alussa tai lopussa. Sanan sisällä heikkoon klusiiliin viitataan kirjaimilla "b", "d" ja "g". Menetelmän takia sama sana voidaan joissain yhteyksissä kirjoittaa hyvin eri tavoin. Likvidaan viitataan tavuasemasta riippuen kirjaimilla "r" tai "l". Tavunrajaisia konsonanttiryhmiä hahmotetaan oikeinkirjoituksen sijaan ääneasun mukaisesti. Tavunloppuiset klusiilit mukautuvat tavunalkuisen nasaalin mukaan, sekä tavunalkuiset dentaalikonsonantit tavunalkuisen likvidan mukaan.
Joissain tapauksissa perusmerkkiin lisätään diakriitti eli lisämerkki. Lisämerkkejä on kaksi, konsonanttimerkkiä seuraava heittomerkki ja vokaalimerkin yläpuolelle merkittävä kaari. Heittomerkki erottaa vahvat klusiilit ja afrikaatat heikoista. Esimerkiksi "p"t, "t", "ch" ja "k" ovat heikkoja, kun taas vahvoja ovat "p’", "t’", "ch’" ja "k’". Kaari erottaa puolestaan takaiset laveat vokaalit pyöreistä. Esimerkkinä pyöreät "o" ja "u", sekä laveat "ǒ" ja "ǔ". Järjestelmästä on olemassa myös muunnos, jossa ero toteutetaan lisäkirjaimella. Esimerkiksi vahvat klusiilit ovat "ph", "th", "ch" ja "kh", sekä leveät vokaalit "eo" ja "eu".
Ragnar Ölander

Ragnar Eyvand Ölander (21. kesäkuuta 1899 Viipuri – 28. lokakuuta 1957) oli suomalainen toimittaja ja Ylen ohjelmajohtaja.
Henkilöhistoria.
Ragnar Ölanderin vanhemmat olivat tullitarkastaja Victor Emil Ölander ja Regina Hedman ja puoliso vuodesta 1932 filosofian maisteri Dolly Edgren. Professori Victor Ölander oli hänen veljensä. Ragnar Ölander tuli ylioppilaaksi 1917 ja teki opintomatkoja Eurooppaan 1920- ja 1930-luvulla ja Yhdysvaltoihin 1940-luvulla. Hän oli "Svenska Pressenin" toimittaja 1928–1944 ja toimitussihteeri 1933–1944 ja "Hufvudstadsbladetin" 1944–1946. Yleisradion ruotsinkielisenä ohjelmajohtajana Ölander toimi 1946–1957, "Aftonbladetin" kirjeenvaihtaja hän oli 1929–1932. Ölanderilla oli myös useita lehti- ja muiden alojen luottamustoimia.
Jousiammunta kesäolympialaisissa 2020 – miesten joukkuekilpailu

Miesten joukkuekilpailu jousiammunnassa Tokion olympialaisissa 2020 käydään Dream Island Archery Fieldillä 26. heinäkuuta. Kilpailuun osallistuu 12 joukkuetta.
Karsinnat.
Isäntämaa Japani pääsee suoraan olympiaturnaukseen. Vuoden 2019 MM–kilpailuista mukaan pääsee kahdeksan parasta joukkuetta. Jos Japani on kahdeksan parhaan joukossa, mukaan otetaan yhdeksänneksi paras joukkue. Loput kolme joukkuepaikkaa karsitaan erillisessä karsintaturnauksessa. Jos Japani ei ole saanut paikkaa MM–kilpailujen kautta ja osallistuu erilliseen karsintaturnaukseen ja on kolmen parhaan joukossa, paikan olympialaisiin saa karsintaturnauksen neljäs joukkue.